[pic] | KOMISIJA EVROPSKIH SKUPNOSTI |

Bruselj, 14.3.2006

COM(2006) 126 konc.

1997/0335 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Direktive Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh in razveljavitvi Direktive Sveta 82/714/EGS

1997/0335 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Direktive Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh in razveljavitvi Direktive Sveta 82/714/EGS

1. OZADJE

Datum predložitve predloga EP in Svetu (dokument COM(1997) 644 konč. – 1997/00335 (COD): | 9. december 1997 |

Datum mnenja Evropskega ekonomsko-socialnega odbora: | 25. marec 1998 |

Datum mnenja Evropskega parlamenta, prva obravnava: | 20. oktober 1998 |

Sprememba pravne podlage po začetku veljavnosti Amsterdamske pogodbe, s katero je bil uveden postopek soodločanja na področju prometa: | 1. maj 1999 |

Datum potrditve mnenja Evropskega parlamenta, sprejetega na prvi obravnavi: | 16. september 1999 |

Datum predložitve spremenjenega predloga: (dokument COM(2000) 419 konč.): | 19. julij 2000 |

Datum delnega političnega soglasja Sveta v zvezi z operativnim delom osnutka direktive: | 9. december 2004 |

Datum sprejetja skupnega stališča (soglasje): | 23. februar 2006 |

2. CILJ PREDLOGA KOMISIJE

Namen spremembe predloga Direktive Evropskega parlamenta in Sveta o spremembi Direktive 82/714/EGS z dne 4. oktobra 1982 o tehničnih predpisih za plovila, namenjena za plovbo po celinskih plovnih poteh, ki jo je pripravila Komisija, je uskladiti tehnične zahteve Skupnosti za sodobne standarde, ki urejajo plovbo po Renu zaradi vzpostavitve enotnega sistema za celotno omrežje evropskih vodnih poti. Predlog bi moral tudi olajšati prilagajanje teh tehničnih zahtev v prihodnosti s pomočjo postopka komitologije in z vidika tehničnega napredka in spoznanj, ki izhajajo iz dela mednarodnih organizacij, zlasti Centralne komisije za plovbo po Renu (CCNR).

Za notranji trg in razvoj proste plovbe po vseh celinskih plovnih poteh v EU je potrebna harmonizacija ali uskladitev tehničnih in varnostnih predpisov v skladu z najvišjimi standardi. To bo ugodno vplivalo na prosti pretok blaga in pospešilo oblikovanje visokih varnostnih, okoljskih in družbenih standardov. Hkrati bo harmonizacija tehničnih predpisov in vzajemnega priznavanja spričeval izboljšala pogoje za pošteno konkurenco in vzpostavila enake pogoje za promet po celinskih plovnih poteh na enotnem trgu.

3. PRIPOMBE NA SKUPNO STALIŠČE

MED LETOMA 1999 IN 2004 SO BILE RAZPRAVE V SVETU USTAVLJENE ZARADI VPRAšANJA O MOžNOSTI, DA SE PLOVBA PO RENU DOVOLI PLOVILOM S SPRIčEVALI SKUPNOSTI. MEDTEM KO REVIDIRANA KONVENCIJA O PLOVBI PO RENU PREJ NI DOVOLILA PRIZNAVANJA SPRIčEVAL, KI JIH NISO IZDALE OBREžNE DRžAVE RENA IN BELGIJA, SE JE TO SPREMENILO S SPREJETJEM IN ZAčETKOM VELJAVNOSTI (1. decembra 2004) Dodatnega protokola št. 7 zgoraj navedene konvencije. Ko je bila postavljena pravna podlaga za priznavanje spričeval, ki jih izdajo drugi organi in ne organi obrežnih držav Rena in Belgije, je Svet lahko dosegel delno politično soglasje o operativnem delu osnutka direktive in nekaj mesecev pozneje tudi o besedilu prilog.

Svet je soglašal z glavnimi smernicami predloga Komisije, pri čemer je nekoliko spremenil besedilo nekaterih členov zaradi jasnosti ali zaradi upoštevanja pomislekov, ki so jih izrazile nekatere države članice. Komisija meni, da te spremembe ne spreminjajo ciljev njenega predloga.

To skupno stališče ni samo trenutno stališče Sveta, ampak vključuje tudi skoraj vse spremembe Parlamenta iz prve obravnave.

Večina teh sprememb je oblikovnih, včasih pa je treba nadomestiti besede, stavke, odstavke ali člene. Na primer, sprejeta je bila sprememba Parlamenta, s katero se določen datum, na katerega morajo države članice izvajati določbe, potrebne za skladnost z Direktivo, nadomesti z opredelitvijo tega datuma glede na datum objave. Zato je bilo sklicevanje na začetek veljavnosti Direktive vstavljeno v člene 3(1)(a), 5(5)(a), 8(1) in (2), 13(2) in (3), 22, 23 in 25, pa tudi v Priloge.

Glede na to, da se tehnični napredek in razvoj, ki izhajata iz dela drugih mednarodnih organizacij, in sicer CCNR, nista ustavila med obdobjem “zimskega spanja” Direktive, je skupna delovna skupina, sestavljena iz strokovnjakov iz držav članic EU, CCNR in Evropske komisije, delala neprekinjeno od leta 2002, da bi prilagodila obsežne tehnične priloge k Direktivi. V tem postopku so bile v besedilo vstavljene tri nove priloge, ki so zdaj oštevilčene s 7, 8 in 9. Svet je izid tega dela vključil v skupno stališče.

Svet je tudi sprejel spremembo Parlamenta, povzeto v spremenjenem predlogu Komisije, da se na seznamu opredelitev vstavi sklicevanje na potniška jadralna plovila (Priloga II, del I, poglavje 1, člen 1.01, točka 19). Poleg tega je bilo v Prilogi II k Direktivi dodano novo poglavje o potniških jadralnih plovilih (Priloga II, del II, poglavje 15a), ki ga je pripravila zgoraj navedena skupina strokovnjakov.

Število sprememb, ki jih je uvedel Svet, je omejeno in spremembe se lahko štejejo za skladne s cilji prvotnega predloga Komisije in njenega spremenjenega predloga.

(1) Najpomembnejša sprememba se nanaša na člen 3 glede „obveznosti imetja spričevala“ . Besedilo tega člena, ki predvideva enakovrednost med tehničnimi zahtevami, kakor so opredeljene v Prilogi II k Direktivi, in tehničnimi zahtevami, določenimi z uporabo Revidirane konvencije za plovbo po Renu, je posledica poglobljenih pripravljalnih razprav med Evropsko komisijo in državami članicami EU, ki so članice CCNR. Ta člen je temeljni kamen Direktive, ker zagotavlja, da spričevala, izdana v skladu s to direktivo Skupnosti, dajejo pravico za plovbo po Renu, enakovredno pravici, podeljeni v spričevalih, ki jih izdajajo obrežne države Rena in Belgija.

(2) Komisija lahko podpre spremembo člena 5 glede „dodatnih ali zmanjšanih tehničnih zahtev za nekatera območja“ , ki je bil spremenjen zaradi upoštevanja pomislekov nekaterih držav članic, ki želijo imeti možnost, da ne uporabijo prehodnih določb iz poglavja 24a Priloge II v primerih, ko bi njihova uporaba imela za posledico znižanje obstoječih nacionalnih varnostnih standardov.

(3) Člen 19, ki se nanaša na „ postopek odbora“, je bil spremenjen zaradi upoštevanja splošnih pravil za postopke odbora v skladu s členoma 3 in 7 Sklepa 1999/468/ES.

(4) S formalnega stališča je Svet spremenil predlog v postopek preoblikovanja in tako nadomestil sedanjo Direktivo 82/714/EGS. To pomeni, da besedilo vsebuje tudi člene sedanje direktive, ki niso bili spremenjeni, in da je bil dodan nov člen 25 o „ razveljavitvi Direktive 82/714/EGS“ .

(5) Besedilo novega člena 27, ki se nanaša na „ naslovnike“ , je bilo spremenjeno zaradi zagotovitve, da se Direktiva naslavlja le na tiste države članice, ki imajo celinske plovne poti, kot so navedene v členu 1(1). Komisija lahko sprejme to omejitev.

4. SKLEP

Zaradi zgoraj navedenih razlogov Komisija meni, da skupno stališče, ki ga je 23. 2. 2006 soglasno sprejel Svet, ne spreminja ciljev in pristopa njenega predloga in ga torej lahko podpre, zlasti zato, ker skupno stališče ustrezno upošteva spremembe, ki jih je Evropski parlament predlagal v prvi obravnavi, ter spremenjeno stališče Komisije.

5. IZJAVA KOMISIJE

Komisija je ob sprejemu skupnega stališča podala enostransko izjavo (glej Prilogo I).

PRILOGA I

Izjava Komisije

Komisija se obvezuje, da bo pri izvajanju te direktive tesno sodelovala s CCNR pri prilagajanju Prilog in uporabi Direktive s strani držav članic ter da bo upoštevala vse pobude, ki jih s tem v zvezi sprejme CCNR.